Continuitate sau incompatibilitate? 
Un studiu comparativ între 
teoriile estetice ale lui Sâmuel Brassai şi Istvân Angi 


Beáta Simeny 


REZUMAT - Sámuel Brassai (1797-1897) a fost un polimat transilvănean ale cărui 
prime eseuri de estetică au fost publicate în 1832, în săptămânalul Nemzeti Társalkodó 
din Kolozsvâr (Cluj-Napoca). Ca instrumentist activ în muzica de cameră, critic muzical 
şi gânditor enciclopedic, Brassai şi-a susținut ipotezele estetice cu ajutorul muzicii, artelor 
plastice şi literaturii. Deşi există doar puţine publicaţii despre estetică în opera sa, este 
esenţial să le cunoaștem, fiindcă i-au influenţat cu siguranță munca de critic muzical. Un 
secol mai târziu, Istvân Angi (1933-2020), fondatorul şcolii clujene de estetică muzicală, 
a publicat o primă teorie a sistemului său de axe grotesc-transcendental în 1970, în revista 
Utunk. În calitate de profesor la Conservatorul de Muzică din Cluj-Napoca, și-a prezentat 
sistemul estetic în cadrul unui curs în două volume intitulat Prelegeri de estetică muzicală 
(2004), şi a fost, de asemenea, autor a numeroase volume și articole în română şi 
maghiară. Articolul va prezenta punctele de vedere ale acestor doi savanți excepţionali şi 
iubiţi ai Clujului, subliniind rădăcinile lor filozofice şi direcţiile ideilor lor, atitudinea lor 
față de frumos în estetică, precum şi interpretările lor asupra relaţiei dintre realitate şi 
ideal. În lumina acestor considerente, încerc să răspund dacă presupunerile, întrebările si 
conceptele lui Brassai îşi găsesc continuitate în teoria sistemului estetic al lui Istvân Angi. 
Cuvinte cheie: Sâmuel Brassai, Istvân Angi, estetică, Cluj-Napoca. 


1. Introducere 


Moştenirea intelectuală a lui István Angi (1933-2020), fost profesor la Academia 
Naţională de Muzică „Gheorghe Dima”, continuă să fie păstrată şi revigorată în cadrul 
cursurilor de estetică ale instituției. Fiind formată la Academie în spiritul şcolii clujene 

de estetică muzicală creată de Angi, m-am angajat să studiez volumele sale maghiare în 
lucrarea mea de master susținută în 2022.! Această lucrare anterioară de estetică m-a 
inspirat să mă ocup de tratatele de estetică ale savantului si criticului muzical ardelean 
Sámuel Brassai, protagonistul actualei mele teze de doctorat. Lucrarea de față se 
concentrează în primul rând pe tratatele estetice lui Brassai, ele fiind mai puţin cunoscute 
publicului larg. Se va prezenta mai întâi mediul intelectual al lui Brassai înainte de 
publicarea tratatelor; urmată de o examinare a direcţiei şi metodologiei sale în estetică şi 
de o privire de ansamblu asupra istoriei cercetării şi contextualizării operei sale. 

Partea ulterioară a acestui studiu explorează nucleul teoretic al sistemului estetic al lui 
Istvân Angi şi laitmotivele recurente din scrierile sale. Aniversarea a 90 de ani de la 
naşterea lui Angi oferă ocazia de a face paralele între aceste două repere ale esteticii 
transilvănene.? Au fost doi longevivi pasionaţi de muzică, cu un simţ pedagogic excelent, 
conectaţi prin orizontul cultural al oraşului-comoară, Cluj-Napoca.’ 


2. Sâmuel Brassai 


Sámuel Brassai (1797/18004-1897) s-a născut într-o familie educată a unui pastor 
unitarian din Torockószentgyörgy (azi Colţeşti, România), situată la 60 de kilometri de 
Kolozsvár? (azi Cluj-Napoca, România). Conform sistemului educațional al vremii sale, 
a absolvit clasa de filozofie la Colegiul Unitarian din Cluj. Din cauza situaţiei sale 
financiare nu s-a înscris la universitate, în schimb a continuat să studieze limbi străine şi 
ştiinţe individual şi cu multă sârguință.” Familiarizarea lui cu toate ştiinţele, care este un 


1 În 2020, când am realizat proiectul de intrare la studii de masterat, profesorul Ştefan Angi a fost foarte încântat 
de subiect şi şi-a oferit ajutorul, trimițându-mi manuscrisul/versiunile scanate ale volumelor sale. 

2 Pentru un studiu comparativ asupra vieţii şi carierei lui István Angi si Sámuel Brassai, vezi şi Csákány, 
„Brassai Sámuel és Angi Istvân...”. 

3 Cluj-Napoca, supranumit în limba maghiară , kincses város" (oraşul comoară), (n. t.). 

4 Data nașterii lui Brassai este incertă. În 1897, Brassai i-a spus primului său biograf, László K&vâry, că data 
nașterii sale, 13 februarie 1800, era de fapt 15 iunie 1797. Cu toate acestea, cea mai mare parte a literaturii se 
referă la prima dată a nașterii sale. KOvâry, A száz évet élt Dr. Brassai Sámuel pályafutása és munkái 
(1797-1897), 6; Fitz, Brassai Sámuel. Monogrăfia, 164. 

5 În secţiunea acestei lucrări referitoare la Brassai si secolul al XIX-lea mă voi referi la oraşul Kolozsvár [azi, 
Cluj-Napoca] cu denumirea de „Cluj”. 

é Conform sistemului școlar al vremii, a urmat un curs de poezie din 1813, pe cel de literatură din 1820 şi a 
terminat cursul de filozofie la vârsta de 24 de ani. În Boros, Dr. Brassai Sámuel élete, 46, 53, 54. 

7 Conform monografiei lui Kőváry (A száz évet élt Dr. Brassai Sámuel pályafutása és munkái, 8), Brassai a 
studiat acasă în Torockószentgyörgy în primii doisprezece ani. Tatăl său l-a învăţat să gândească independent, 
să dezvolte abilităţi de rezolvare a problemelor (subliniindu-şi greşelile și permițându-i să găsească singur 
soluţia potrivită), ceea ce poate să fi pus bazele metodelor de predare euristică ale lui Brassai. Vezi si Nagy, 
, Kognitív szempontok Brassai gondolkodásában", 126-128. 

tribut adus setei sale de cunoaștere si talentelor sale, se bazează pe bogatul său fond 
bibliografic. 

Munca de bibliotecă şi cărțile au fost pasiunea lui de-a lungul vieții. O sursă excelentă 
de referință timpurie a fost biblioteca tatălui său, pe care a organizat-o tematic la vârsta 
de şaisprezece ani. El a făcut acelaşi lucru în 1822, când a organizat biblioteca lui József 
Wesselenyi în Zsib6 (rom. Jibou), aşa cum atestă catalogul bibliotecii de manuscrise scris 
în limba germană.” Opera sa în ştiinţele umaniste arată o tendință puternică spre filozofie. 
Biblioteca Wesselenyi ar fi putut fi o sursă posibilă şi bogată, astfel catalogul său conţine 
o listă de volume de estetică si filozofie, la care Brassai a avut acces liber.!% Mai mult, la 
acea vreme biblioteca Lyceum-ului funcționa la Cluj, unde Brassai a putut ajunge la 
lucrări ale gânditorilor şi poeţilor antici — care au avut o influență puternică asupra lui — 
precum Cicero, Horaţiu, Sofocle, Virgiliu si titluri precum Comentarii la scrierile lui 
Aristotel (A. Columna, 1500), Comentarii la Iliada lui Homer (C. Joachim, 1538).!! 
Inventarul colecției personale de la moşia sa!? include de asemenea titluri ale mai multor 
manuale de filozofie. 

Progresele academice ale lui Brassai au fost mult înlesnite de faptul că, după 
terminarea studiilor la Colegiul Unitarian, a devenit tutore şi profesor de pian pentru copii 
din familii aristocrate.!5 Deşi a fost învăţat să cânte la pian timp de câteva luni în 
copilărie!“ şi, de asemenea, a devenit student pentru o scurtă perioadă la Asociaţia 
Muzicală Clujeană [Kolozsvári Muzsikai Egyesület] — ulterior Conservatorul de Muzică 
din Cluj [Kolozsvári Muzsikai Conservatorium]'5, totuşi a studiat muzica în principal pe 


$ Deși era student la Colegiul Unitarian din Cluj din 1813, foametea începută în 1816 a făcut ca Brassai să fie 
readus acasă de către tatăl său. În acest răstimp petrecut în casa natală a putut să organizeze biblioteca. S-a întors 
la Cluj doi ani mai târziu. În Boros, Dr. Brassai Sámuel élete, 50, 52. 

9 Aş dori să-mi exprim recunoştinţa față de dr. Attila István Kárpáti de la Arhivele Nationale din Budapesta 
pentru ajutorul şi asistența oferită, pentru împărtăşirea materialelor sale de arhivă digitalizate şi pentru că mi-a 
atras atenția asupra datei corecte a indexării bibliotecii Wesselenyi (1822), şi implicit asupra datelor inexacte 
din monografiile despre Brassai. Pentru cercetările ample ale lui Attila Kárpáti despre Miklos Wesselenyi și 
Cluj-Napoca, vezi Kárpáti, Wesselenyi Miklos kapesolatrendszere;, Kárpáti, „A Kolozsvári Casino története az 
alapítástól 1848-ig”; Kárpáti, „A Wesselenyi-emlektăbla története”; Kárpáti, „Wesselenyi Miklós és Pataki 
József 1814. évi útinaplója". Vezi, de asemenea, Csetri, , Reform és gazdaság...". 

0 Indexul de aproape 100 de pagini este organizat tematic astfel: I. Filologie; II. Matematică; III. Știintele 
naturii IV. Istorie, Geografie; V. Filozofie; VI. Drept; VII. Teologie; VIII. Estetică. 

! György, A kolozsvári római katolikus Lyceum-könyvtár története 1579-1948, 11-12. 

? Catalog disponibil în Arhivele Bisericii Unitariene Maghiare din Cluj. 

3 A fost tutorele lui Károly Bethlen (1823-1829; Bethlen) si mai târziu al lui Jozsef Bethlen (1829-1834; 
Retteg). Boros, Dr. Brassai Sámuel élete, 56. 

4 Date înregistrate din amintirile lui Brassai. Boros, Dr. Brassai Sámuel élete, 46. 

5 În anul universitar 1820-21, a fost student la secția de instrumente de suflat a Asociaţiei Muzicale Clujene 
[Kolozsvári Muzsikai Egyesület], iar în 1822 a cântat si la un concert cu Reguiem-ul de Mozart susţinut de 
aceeaşi asociaţie, în cinstea morţii fostului său patron, György Bánffy. Vezi Sofalvi, Zeneoktatăs a kolozsvári 

cont propriu, pentru că a iubit-o până la pasiune.!* Fiind fascinat de muzică şi arte, ca 
profesor a putut să citească, să înveţe şi să se bucure de toate acele beneficii ale mediului 
aristocratic. 


2.1. Tratatele de estetică ale lui Brassai." Prezentare generală 


Cele două eseuri de estetică publicate în 1832 au marcat prima apariţie a lui Brassai în 
jurnalismul literar clujean. Ambele au fost scrise în limba maghiară si tipărite în jurnalul 
săptămânal Nemzeti Tărsalkodo: 1) „Despre plăcerea pricinuită de vizionarea sau 
ascultarea operelor de artă frumoase”!8 şi 2) „Despre plăcerea pricinuită de lucrările de 
artă frumoase”!?. 

Autorul a afirmat că aceste tratate au fost rezultatul a doisprezece ani de inducţie 
(delectare artistică). Extrăgând principalele principii ale tratatelor sale (numerotate mai 
Jos), am putea concluziona că estetica este modul prin care îşi putea demonstra cel mai 
bine convingerile filozofice. 

1) Conştiinţa de sine — percepția operei de artă 

Brassai şi-a început primul tratat remarcând că nu a creat un sistem estetic, ci mai 
degrabă spera că „poate un ochi virgilian care descoperă perla printre gunoaie ar adăuga-o 
altora mai frumoase”%. El îşi vede propria lucrare ca punct de pornire pentru lucrările 
viitoare ale altor gânditori. Direcţia eseului său urmează convingerile sale filozofice, şi 
este întemeiată pe singura cunoaştere sigură: pe conştiinţa de sine, care provine din 
conştientizarea existenței umane.?! 


Muzsikai Conservatoriumban: 1819-1869 között, 71; Sofalvi, „Bánffy György, a Kolozsvári Muzsikai 
Egyesület első védnöke". 

16 Aceastá pasiune a dus ulterior la practicarea criticii muzicale si la infiintarea Societátii de Muzicá Cluj 
[Kolozsvári Zenetârsasăg]. 

17 Principalele titluri bibliografice care privesc tratatele de estetică ale lui Brassai: Gál, „Brassai mint 
philosophus. I. Aeshtetikai munkássága"; Kozma, Brassai Sámuel, mint aesthetikus és műkritikus; Fitz, Brassai 
Sámuel. Monográfia; Jánosi, „A lélektani aesthetica úttörői Magyarországon"; Jánosi, „Brassai a művészi hatás 
okairól"; Pauler, , Brassai Sámuel esztétikája", Mikó, Az utolsó erdélyi polihisztor...; Nagy, A Magyar esztétika 
történetéből... 

18 Primul tratat a fost publicat în două párti. Prima parte: Brassai [semnat W.], „A gyönyörűségről, melyet a 
szâpmuvek  szemlelese és hallása okoz bennünk”, 161-170; A doua parte: Brassai 
[semnat W.], „A gyönyörűségről, melyet a szépművek szemlelese és hallása okoz bennünk. Második értekezés 
(Végzet) ", 177-184. În continuare, denumit W., „A A gyönyörűségről [...]”, VI şi [/2. 

19 AI doilea tratat a fost publicat în două párti: Brassai [semnat W.], „A szépmívek által okozott gyönyörről”, 
49-63; A doua parte: Brassai [semnat W.], „A szepmivek által okozott gyönzörről. Második értekezés 
(Veg&zet)”, 65-80. În continuare, denumit W., „A szepmivek [...]”, II/1 şi II/2. 

20 W., „A gyönyörűségről [...]”, VI, 161. 

21 Brassai, Az igazi positiv philosophia, 6-7. 

Mai întâi Brassai determină conștiința de sine în trei condiţii necesare: 1) Să vadă 
motivele externe şi interne ale acțiunii; 2) Să înveţe şi să aducă cunoştinţele în proporție 
cu ansamblul ştiinţelor şi cu cunoștințele existente; şi deduce principala problemă a 
esteticii sale din ultima condiţie: 3) „A vedea sau a auzi o operă de artă frumoasă şi a 
înţelege sentimentul de plăcere care decurge din ea, pentru a putea explica cauzele sale”. 
Conştiinţa, din care se desfășoară estetica sa, înseamnă prezenţa simultană a obiectului si 
subiectului în faţa „eului/sinelui”, deoarece omul percepe şi experimentează atât obiectul, 
cât şi efectul însuşi. Astfel, după ce iniţial nu reuşeşte să descopere sentimentul de plăcere 
fie în imitație, fie în idealizare, Brassai respinge căutarea plăcerii în obiect. El propune în 
schimb metoda inductivă, cum ar fi concentrarea asupra impresiei (umane) şi a emoțiilor 
subiectului determinate de o lucrare de artă. Tratatul său atinge tonul empiric, căutând 
frumuseţea şi valoarea pe baza judecății perceptive, a sentimentului de plăcere. 

Brassai în tratatul său nu ia în considerare decât frumuseţea artificială, artistică, pentru 
a găsi cauza frumuseţii, distingând-o de frumuseţea naturală care este independentă de ea 
şi mai puţin stimulatoare. 

2) Facultatea de imaginație 

Brassai caută cauza plăcerii în conceptul de imaginaţie, care a jucat un rol important 
şi în tradiţia engleză din secolul al XVIII-lea (Addison, Lock, Hume). Pe de altă parte, 
ideea sa fundamentală este kantiană?; el aplică principiul lui Kant al genezei imaginației 
(orice imagine rezultă din combinaţia dintre efectul obiectului si activitatea noastră 
mentală) pentru a defini sentimentul de plăcere. Kant considera imaginaţia şi o facultate 
distinctivă a sufletului, activă în generarea judecăților ştiinţifice şi a plăcerii estetice.24 
Brassai concluzionează că simţul plăcerii, asemănător cu imaginaţia, rezultă din 
combinarea efectului obiectului (opera de artă) şi a activităţii noastre mentale, a celor 
legate de facultatea de imaginaţie”: facultăţile de percepţie, reprezentare, fantezie Si 
asociere (capacitatea de a conecta imagini). 

Munca mentală este esenţială în provocarea sentimentului de plăcere, deoarece „opera 
de artă nu poate reda niciodată obiectul real în întregime”, considera Brassai. Cel care se 
bucură de obiectul de artă trebuie să completeze obiectul descris artistic prin experienţele 
şi legăturile sale de asociere (munca mentală), făcând opera de artă să fie asemeni 


2 A szepmivet látni vagy hallani s az abból folyó gyönyörűség érzését felfejteni, okairól magânok számot adni 
tudni”. W., „A gyönyörűségről [...]", /1, 162. 

23 Potrivit lui Brassai, cele trei facultăţi principale ale sufletului sunt munca, conştiinţa de sine și liberul arbitru. 
Kant spune că este facultatea de percepție, facultatea de plăcere şi durere, și voința”. În: Fitz, Brassai Sámuel. 
Monogrăfia, 98. 

24 Munro şi Scruton, „Aesthetics”. 

25 Descartes (1618) sugerează, de asemenea, că muzica necesită activitate imaginativă din partea ascultătorului. 
Kant extinde această teorie la cunoașterea însăși, care depinde si de imaginație. Goehr, Sparshott, Bowie şi 
Davies, „Philosophy of Music”. 

realităţii, formând astfel o imagine mentală perfectă pentru el însuşi (iluzie).% „Plăcerea 
de a auzi sau de a vedea o operă de artă este cauzată de: munca voluntară a sufletului 
nostru, care, adăugând trăsăturilor operei de artă propria noastră sensibilitate, formează 
subiectului o imagine perfectă”. 

Brassai, chiar şi după patru decenii îşi reiterează concluziile neschimbate într-un 
articol scris în anul 1871: „plăcerea de a se bucura de o capodoperă constă în activitatea 
[imaginaţie, asociere, iluzie], dacă vreţi, a facultăților intelectuale ale celui care se bucură 
de artă, ca urmare a lucrării în sine”%. 

3) Munca mentală — creaţie 

În al doilea tratat al său intitulat „Despre încântarea pricinuită de opera de artă 
frumoasă”, Brassai a studiat cantitatea de plăcere pe care o poate cineva experimenta în 
diferite domenii artistice. El a concluzionat că, cu cât o operă de artă necesită mai multă 
muncă mentală, cu atât este capabilă să producă mai multă plăcere. În opoziţie cu poezia 
şi artele plastice (care lasă spațiu asocierii şi imaginaţiei), nu a ajuns la o concluzie 
pozitivă despre muzică. El a spus că „notele muzicii — sunetele aranjate în melodie şi 
armonie — au un efect atât de magic încât ne lasă celor mai multi dintre noi puţin loc 
pentru propria noastră muncă”. 

Conceptul general central al scrierilor sale legate de estetică este munca, în special 
„lucrarea sufletului” (creația şi perfecțiunea care rezultă din aceasta). Potrivit lui Brassai, 
munca mentală a creatorului, interpretului şi preceptorului este în esenţă identică, chiar 
dacă nu este egală ca întindere.*! „Dramaturgul, compozitorul este la fel de mult creatorul 
sugestiilor făcute de ideile lor, precum actorul, muzicianul, interpretul, este creatorul 
efectului pe care îl produc”. Cel care se bucură de opera de artă (adică spectatorul, 
ascultătorul) devine creator prin munca de a percepe arta, prin imaginaţie. Brassai arată 
un mod modern de gândire, deoarece atrage atenţia asupra privitorului/ascultătorului 
activ. 


26 Brassai caută efectul artistic în dezamăgire. Fiecare operă de artă este o dezamăgire în faţa realităţii şi, prin 
urmare, încurajează sufletul nostru să completeze (să prelucreze) acest efect cu experienţa sa a realităţii. Jânosi, 
„Brassai a művészi hatás okairól", 202. 

27 A szépművek hallásából vagy látásából származó gyönyörűséget okozza: 
Lelkünknek az az önkéntes munkássága, mely a szép-mív által érzékenységünk elébe állított vonásokat 
kiegészítve, magáinak egy tökéletes képet alkot". Vezi: W., „A gyönyörűségről [...]”, [/2, 181-182. 

28 A mesterművek élvezetebeli gyönyör átalában véve az élvező szellemi tehetségeinek a mű által ébresztett 
működésében — ha úgy tetszik: «tevelleseben» vagy «tenykedeseben» áll". Brassai, „Burns olvasása után”, 234. 
29 W., „A szépmívek [...]”, II/2, 69-73. 

30 Spre deosebire de Brassai, „Diderot (1751) a pus muzica pe cel mai înalt loc dintre arte [...], deoarece relațiile 
muzicale sunt percepute direct si nu mediate prin interpretarea conținutului, astfel încât muzica oferă imaginaţiei 
mai multă libertate”. Goehr, Sparshott, Bowie si Davies, „Philosophy of Music”. 

31 W., „A szépmívek [...]”, 1/2, 76. 

32 Brassai, „Munkaosztăs elve az aesthetikăban”. 

4) Valoarea 

Viziunea sa asupra esteticii şi frumuseţii nu este influențată doar de ştiinţele umaniste, 
literatură şi istoria artei. În seria sa de articole din 1858 despre diviziunea muncii în 
estetică („„Munkosztăs elve az aestheticăban”), el aplică esteticii principiul divizării 
profesiilor al economistului-filozof Adam Smith.? El susține, din punctul de vedere al 
judecății şi valorii, că diviziunea muncii artistice — specializări aplicate în ştiinţe — nu ar 
reduce, ci ar creşte valoarea artelor plastice şi numărul capodoperelor prin concentrarea 
potenţialului geniului într-un singur departament de artă.** Brassai notează trei elemente 
necesare unui geniu: talentul (care poate fi găsit la toată lumea), condiția (concentrarea 
talentului pe o singură disciplină) şi munca. 

5) Voința 

Fiind convins că sursa generală a plăcerii este munca voluntară [din voință proprie] a 
sufletului nostru, ramificaţiile esteticii lui Brassai conduc înapoi la origo-ul filozofiei 
sale: „sinele activ/volitiv” condus în mod conştient de sine. Voința are putere asupra 
muncii mentale şi această idee va sta mai târziu la baza filozofiei sale pozitiviste (1895). 
Cea mai înaltă calitate a sufletului uman este voinţa: voinţa este putere, iar puterea este o 
formă a divinului.55 

Primele articole ale lui Brassai despre estetică au rămas fără ecou după ce au fost 
lansate publicului. Acest lucru explică prin faptul că, pe de o parte, nu exista un interes 
puternic pentru estetică în Cluj la acea vreme, dar, pe de altă parte, probabil că revista nu 
a ajuns în mâinile celor care putea oferi potenţial feedback. Publicaţia Nemzeti Tărsalkodo 
reprezenta un cerc local, restrâns de intelectuali, după cum sugerează prima pagină uşor 
ironică: „Scris de cititori”. Brassai şi-a republicat tratatele sale în 1859 în Szepirodalmi 
Közlöny din Pesta. După alte două decenii, ele au apărut din nou în traducerea germană a 
lui Hugo Meltzl în volumele din 1877-78 ale Összehasonlító Irodalmi Lapok [Lucrărilor 
de literatură comparată |. 


33 Adam Smith a scris despre diviziunea muncii în volumul său intitulat The Wealth of Nation (Londra, 1776). 
34 Brassai, „Munkaosztăs elve az aesthetikâban”. 

35 Parăszka, „Dr. Brassai Sámuel", 96. 

36 O revistă de literatură comparată editată de Sámuel Brassai şi Hugo Meltzl. Din 1879 a fost publicată sub 
denumirea de Acta Comparationis Litterarum Universarum. 

2.1.1. Rădăcini filozofice 


În estetica sa, Brassai inițiază o schimbare de paradigmă privind opera de artă din 
perspectiva spectatorilor si a publicului, adică a celor care savurează opera de artă.“ 
Ambiţiile sale inductive pot fi urmărite încă din tradiţia filozofică britanică din secolul al 
XVIII-lea, căreia Henry Home, Lord Kames (1695-1782) i-a dat direcţia psihologică.*8 
Brassai a cunoscut cu siguranță scrierile lui Home, întrucât Elementele sale de critică sunt 
menţionate în articolul său „Clasicism şi romantism”, în 1856.% Al doilea tratat al său de 
estetică îl menţionează pe John Locke în legătură cu teoria asociaţiei, ceea ce dovedeşte 
sursa lui Brassai. Analiza fenomenului percepţiei, care este, de asemenea, proeminent în 
teoria lui Brassai, a devenit dominantă în filozofia britanică în lucrările lui Locke şi 
Hume. Sentimentul de plăcere derivat din opera sufletului, la care în cele din urmă duce 
tratatul lui Brassai, fusese discutat anterior de stareţul Jean-Baptiste Dubos, sursa lui 
Lessing, care a fost mult citat de Brassai." 


2.2. Principalele cercetări anterioare privind meritele estetice ale lui 
Brassai 


Cercetătorul operei lui Brassai, Kelemen Gâl a scris o serie de articole intitulate „Brassai, 
ca filozof”, publicate în anii 1898-1899 în revista unitariană Keresztény Magvető din Cluj. 
Gál a observat că gândirea estetică a lui Brassai se bazează pe principiul asocierii, şi, de 
asemenea că, în ciuda spiritului filozofic deductiv înfloritor al timpului său, Brassai 
considera estetica o disciplină inductivă.“! 

Academicianul maghiar Bela Jânosi a publicat o istorie a esteticii în trei volume 
(1899-1901), care încă nu îl menţionează pe Brassai. Mai târziu, în 1916 în inaugurarea 
sa academică de la Budapesta, Jânosi inclusese deja în discursul său unicitatea şi valoarea 


37 Dubos, Lambert şi Montesquieu au fost mai puţin preocupaţi de definiția frumosului şi au fost interesaţi în 
principal de ceea ce se întâmplă în mintea şi corpul celui care se bucură atunci când contemplă un obiect plăcut. 
Tsien si Morizot, „18th Century French Aesthetics”. 

38 Fitz, Brassai Sámuel. Monográfia, 99. 

39 Brassai, „Classicismus és Romanticismus”. 

40 Jánosi, „A lélektani aesthetica úttörői Magyarországon”, 17. Vezi de asemenea Gál, „Fitz József, Brassai 
Sámuel”, 258-260. 

4l Brassai nu a fost preocupat de definirea „frumosului”, nici nu a căutat frumosul în obiect, ci mai degrabă a 
investigat cauza sentimentului de plăcere pe care îl evocă o operă de artă, plecând de la subiectul care îl 
observă/trăieşte. Gál ilustrează semnificaţia lui Brassai înaintea timpului său, juxtapunând principiile sale, 
publicate în scrierile din 1832, cu Estetica pozitivă a lui Károly Pekár (1897) şi Principiul Asociaţiei Estetice a 
lui Gustav T. Fechner [Das Associationsprincip in der Aesthetik, 1866], bazate pe experimente în asociație. 
Vezi Gál, , Brassai mint philosophus. I. Aesthetikai munkássága", 69. 

modului modern de gândire a lui Brassai şi a fost primul care s-a referit la el ca la un 
pionier al esteticii psihologice în Ungaria.? 

Eseul pe care l-a publicat în anul următor, „Brassai despre cauzele efectelor artistice” 
(1917), rezumă în cinci puncte esenţiale semnificaţia demersului estetic al lui Brassai. 
Pe lângă teoria asocierii si utilizarea metodei inductive, subliniată anterior de Kelemen 
Gál (1898), el consideră ca esenţială: 

e introducerea esteticii psihologice în estetica maghiară; 

e recunoașterea ascultătorului activ; 

e apariţia teoriei iluziei, care l-a adus pe Brassai mai aproape de explicarea Si 
confirmarea ipotezei sale. 

În ceea ce priveşte estetica psihologică, Alajos György Szerdahely (1740-1808)% 
căutase să își fondeze estetica pe teorii empirice, în primul rând pe modelul 
baumgartenian (Aesthetik von Unten), dar Bela Jánosi nu atribuie consideraţiilor sale 
semnificaţie psihologică reprezentativă. Linia psihologică iniţiată de Brassai a fost 
continuată de sistemul estetic târziu al lui Ágost Greguss (fiul esteticianului Mihály 
Greguss).% 

Studiul lui Piroska Balogh şi Botond Csuka „Estetica în Ungaria: tradiții şi 
perspective” arată că estetica a fost predată în Ungaria istorică ca ştiinţă universală 
[estetica universitară] si, prin urmare, a avut de la început un caracter transdisciplinar, 
„ocupându-se de întreaga sferă a ştiinţelor umaniste”, şi s-a împletit cu literatura si 
filozofia clasică.* În acest sens, iniţiativa estetică a lui Brassai nu era departe de spiritul 
universal al tradiției estetice maghiare; totuși el a refuzat să urmeze fluxul speculativ 
occidental în vogă. Contemporanii săi au avut o influență redusă asupra lui, poate nu 
numai din cauza atitudinii sale de savant nonconformist, ci şi din cauza locației periferice 
a Clujului. Din mediul aristocratic izolat, el putea avea o viziune relativ obiectivă asupra 
curentelor care circulau în capitalele culturale. 


42 Înainte de a ajunge la această concluzie, Jánosi a cercetat şi lucrările contemporanilor lui Brassai (István 


Nyíri, Camill Körmendi, Fidel Briedl, Sámuel Köteles, Izidor Guzmich, Pál Hunfalvy). Jánosi, „A lélektani 
aesthetica úttörői Magyarországon", 13-17. 

8 Primul profesor maghiar de estetică. Opera sa principală a fost scrisă în latină. Szerdahely György Alajos: 
Aesthetica, sive doctrina boni gustus (I-II, Budae, 1778; Ediţia în limba maghiară de János Szép, 1794). Vezi, 
de asemenea, Szerdahely, Szerdahely Esztétikai írásai: I. Aesthetica (1778). 

+ Gal, , Brassai Sámuel", 140; Jánosi, , A lélektani aesthetica úttörői Magyarországon", 17. 

45 Balogh si Csuka, , Aesthetics in Hungary: Traditions and Perspectives", 8. 

3. István Angi 


István Angi" (1933-2020), asemănător lui Brassai, nu a avut initial rădăcini în 
Cluj-Napoca, deoarece s-a născut la Ozsdola (rom. Ojdula), aproape de Kezdivăsârhely 
(Tîrgu Secuiesc, România). A studiat la Conservatorul de Muzică din Cluj-Napoca între 
1953 şi 1958 şi a fost profesor al instituției din 1958 până la sfârşitul vieții sale, în toamna 
anului 2020." Din 1963 a petrecut trei ani la Universitatea de Filozofie din Moscova, 
unde şi-a susținut teza de doctorat despre Muzică si Afectivitate. În timpul studiilor sale 
la Moscova, a fost influenţat de tradiţiile hegeliene si kantiene, întrucât unul dintre 
profesorii săi, V. F. Asmus, era kantian în ideologiile sale, dar M. F. Ovsyannikov era 
hegelian. Aceştia au avut o mare influență asupra lui, precum au avut de asemenea 
succesorii kantieni şi hegelieni ai tradiţiei estetice a secolului XX, Theodor Adorno şi 
Georg [György] Lukács. Angi a publicat un eseu comparativ despre Adorno şi Lukács, 
care poate fi găsit în primul său volum, Zene és Esztetika [Muzică si estetică]. Această 
carte, fiind prima publicată de autor, prezintă deja un model al sistemului său axial 
grotesc-transcendental de estetică. Prototipul acestui model a fost publicat în 1970, în 
revista Utunk sub titlul „Dialectica esteticii în lumina broşurilor filozofice”. 


3.1. Sistemul de axe grotesc-transcendental al esteticii 


Sistemul de categorii estetice al lui Angi este unul dinamic de axe ale particularului 
artistic, cu o dublă deschidere către cei doi poli, singularul şi universalul. Spaţiul de 
manifestare a particularului se află astfel între singularul grotesc şi generalul 
transcendental. Grotescul aparține realului, este opusul idealului. 

Categoriile estetice sunt momente esenţiale între cei doi poli, cel real si cel ideal. 
Centrul axei reprezintă echilibrul (de unde rezultă categoria de frumos şi urât), spre cei 
doi poli vine exagerarea cantitativă (sublim-josnic) și conflictul (tragic-comic). În cazul 
categoriilor estetice, autorul urmează dialectica hegeliană: toate categoriile deschise la 


46 István Angi a scris numeroase cărți şi articole în limba maghiară şi română. Lucrări în limba maghiară: Zene 
és esztétika...; Az esztétikum zeneisege...; Zeneesztetikai előadások I-II; A zenei szépség modelljei...; Értéktől 
jelentésig; A harmónia marad; A megérintett szép továbbgondolásai. Lucrări în limba română: Prelegeri de 
estetică muzicală I-II; Fotografii la minut din atelierele compozitorilor clujeni, Site de in...; Cornel Táranu. 
Mărturisiri mozaicate. Studii şi eseuri; Divertismente. Eseuri. 

47 Puşcaş, „Ştefan Angi. Hominaticum Magistri”, 80. Vezi şi Banciu si Suteu, „Angi, Stefan [Angi Istvân]”. 


i 


48 Angi, „Két kategoriarendszer margójára", în Zene és esztétika, 123-142. 
2 Angi, „Az esztétikum dialektikája a filozófiai füzetek fényében”, 2. 

ambii poli ai axei au o categorie de antipol. Frumosul este constant si stabil, comicul si 
tragicul determină direcţia de evoluţie a categoriilor.5 

Echilibrul, adică frumosul pe axa grotesc-transcendental, are o oscilație redusă între 
liniște si neliniște. În limbajul artistic aceasta se manifestă în forme mici din cauza duratei 
scurte de viaţă a echilibrului: muzica de cameră, sonetul. Lipsa echilibrului determină 
categoria de urát. Frumosul este forma actuală a particularului estetic şi nu direcţia 
dezvoltării lui, care se regăseşte în momentele de tragedie sau comedie. Cele două 
extreme, tragicul şi sublimul sunt mult mai des reprezentate în operele de artă, ceea ce se 
explică prin practicarea esteticii, aspirația frumosului către mai frumos, evoluția 
frumosului prin contrast. Esenţa esteticii stă în relația dialectică dintre realitate şi ideal, 
bătălia internă, de aceea categoria centrală a sistemului este condiționarea reciprocă.s! 
Nu denotă direct conţinutul judecății categorice (frumos, sublim), ci mai degrabă relaţia, 
raportul dintre aceste valori. 


3.1.1. Reflectarea tradiţiilor filozofice 


Orientarea axiologică a şcolii de filozofie din Cluj-Napoca, fondată la începutul secolului 
al XX-lea de Károly Böhm — profesor universitar la Cluj între 1896-1911 — ar fi putut 
constitui o influență pentru sistemul estetic al lui Angi. Polaritatea, relaţia opusă şi 
complementară a categoriilor estetice din sistemul său îşi găseşte rădăcinile în teoria 
impulsului-potcoavă a lui Károly Böhm, prezentată în articolul lui Angi despre istoria 
esteticii în Transilvania. 


Şi din această cauză în orice formă a emoţiei se află şi sămânța emoţiei opuse, dar cu relaţia de putere opusă; 
dacă această contra-sămânţă înfloreşte, atunci emoția dominantă este anihilată sau suprimată, deoarece 
perechile de emoţii opuse se paralizează complet una pe cealaltă, aşa cum putem vedea în studiul ataşat: 
„Prin urmare, atunci când emoția se află într-o fază, faza opusă există încă într-un grad minim. În nerăbdare 
există puţină susceptibilitate la mirare, în mânie la frică, în trufie la rușine, în intenția de a ucide la resemnare. 
[...] Exact aceste relații opuse de emoție şi dorință explică faptul că valorile estetice formează perechile de 
la frumos-urât, sublim-josnic la tragic-comic şi grotesc-absurd."? 


SI Angi, „Az esztétikum groteszk-transzcendens tengelyrendszere”, în Zene és esztétika, 111-122. 

5! Termenul maghiar este viszonyfogalom. Angi, Értéktől jelentesig, 8. 

52 És azért az indulat bármely alakjában az ellenkező indulat csirdja is rejlik, csakhogy megfordított 
erőviszonyban; ha ezen ellencsira kifejlik, akkor az uralkodó indulat megsemmisül vagy leszorul, A mikor 
ennélfogva az indulat az egyik phasisban áll, akkor a megfelelő ellentétes phasis minimalis fokai még mindig 
fennállanak. A türelmetlenségben van kis fogékonyság az elbámulásra, a haragban a megszeppenésre, a gőgben 
a szégyenkezésre, az ölési szándékban a lemondásra" (Angi, , Az erdélyi magyar filozófia esztétikatörténeti 
vonulata máig", 19); , Az indulatnak és a vágynak éppen ezek az ellentétező relációi magyarázzák az esztétikai 
értékek párokba rendeződését a szép-rúttól, a fenséges-alantastól a tragikus komikusig, illetve groteszk 
abszurdig" (Angi, „Az erdélyi magyar filozófia esztétikatörténeti vonulata máig", 18-20). 

Károly Böhm a fost un gânditor subiectiv-idealist. Mai târziu, Menyhért Palágyi, 
Ákos Pauler’, György Bartók Mâlnăsi au petrecut câţiva ani la Cluj-Napoca, si au 
considerat estetica ca o disciplină a valorilor care poate fi pusă pe seama orientării 
axiologice a primei şcoli de filozofie maghiară.5* 

Pe de altă parte, în afară de şcolile occidentale de filozofie, alegerea subiectelor şi 
direcțiilor lui Angi reflectă în mod clar tradiţia sociologică a mişcării maghiare de estetică 
muzicală din secolul al XX-lea, în care problemele estetice au fost abordate cu 
sensibilitate sociologică. Abordarea sociologică a întrebărilor filozofice şi estetice diferă 
prin faptul că nu va da naștere la noi întrebări, ci mai degrabă rezolvă problemele şi oferă 
solutii.55 Ca exemplu, Angi, în analiza sa făcută asupra lucrărilor lui Bartók şi Kodály, ia 
în considerare viziunea asupra lumii a compozitorilor în procesul de investigare a 
mesajului estetic. Ele reflectă sistemul său de axe estetice, precum şi fundalul sociologic 
al epocii lor. În Cantata profana de Bartók, mișcările contrastante reprezintă frumosul şi 
urâtul, înfăţişate într-o anumită dialectică: idealul (fericirea) şi distorsiunea 
(„înstrăinarea”) manifestându-se într-o unitate opusă (distorsiunea arată cum a fost 
realitatea, însă idealul oferă perspective pozitive pentru societate).5* Condiţia rezultată din 
conflictul ideal-distorsiune dovedeşte adevărul dialecticii: creşterea este rezultatul 
conflictului contrariilor. Sistemul lui Angi nu culminează în perechi de contrarii 
antagoniste, ci în unitatea care reiese din ele. 

În volumul Zene és esztétika, Angi aplică paradoxul general al avangardei la atitudinea 
compozițională a lui Bartok: pe de o parte există fericirea de a fi membru al societății 
[maghiare], oferindu-le calea de ieşire din înstrăinare, dar în acelaşi timp se opune 
situaţiei politice respective din Ungaria; Angi afirmă că unitatea constă tocmai în acest 
paradox, căci rezistența lui Bartók a dus la revenirea lui pozitivă la valorile trecutului, la 
folclor, în lupta pentru viitor. Prin folclor, reuşeşte să facă apel la simţul colectivităţii, la 
un ethos comun în faţa alienării, astfel se apropie de societate în loc să se îndepărteze de 
ea.’ 


53 Ákos Pauler a descoperit estetica lui Brassai și a scris un scurt articol amintindu-și estetica acestuia, publicat 
în traducere germană. Pauler dăduse probabil întâmplător de eseuri în timp ce citea Jurnalele de Literatură 
Comparată. Pauler, „Brassai Sámuel esztétikája”, 184. 

54 Máté, Magyar esztetikatărteneti és esztétikai tanulmányok, 8. 

55 Demeter, „A szociologizáló hagyomány körvonalai”. 

56 Angi, Zene és esztétika, 18-21. 

57 Angi, Zene és esztétika, 12. 

4. Comparaţie concluzivă 


Articolul lui Angi „Istoria esteticii în filozofia maghiară din Transilvania până în zilele 
noastre”s* scris în 2008 dovedește că el cunoştea tratatele de estetică ale lui Brassai, 
referindu-se la polimatul transilvănean ca un estetician uitat. Deşi nu există o legătură 
directă între ei, în cele ce urmează voi încerca să evidențiez câteva intersectări între 
punctele de vedere ale lui Brassai şi ale lui Angi. 
1) Bela Jânosi, în lecţia inaugurală „Pionierii esteticii psihologice în Ungaria” (1916), 
consideră că iniţiativa lui Brassai este cea mai reprezentativă pentru această mişcare. 
Chiar şi înaintea lui, estetica lui Alajos György Szerdahely, care a abordat frumuseţea 
din perspectiva epistemologică, arătase deja spre direcția psihologică.“ Potrivit lui 
Szerdahely, frumosul nu este doar subiectiv (starea celui care se bucură), dar nici doar 
obiectiv, ci este relația dintre subiect și obiect.% În viziunea lui Brassai, frumosul, ca 
judecată de valoare, se bazează pe efectele artei asupra omului. În timp ce caută să 
explice starea de plăcere (subiect), el se referă si la calităţi estetice (obiect), deoarece 
acestea influenţează sentimentul de plăcere. Istvân Angi, pornind de la un nucleu 
similar de idei, surprinde categoriile estetice în sentimentele care le însoțesc. El 
distinge două etape ale sentimentului însoțitor: stadiul direct (imediat) este emoția şi 
nivelul indirect este afectivitatea.S! 
2) Brassai vede frumosul în sensul de plăcere pe care o provoacă. În pictură, utilizarea 
armonioasă a culorii, dulceața formei este considerată ca fiind esenţială, în timp ce în 
muzică sunt necesare armonia perfectă şi melodia graţioasă. Pentru Angi frumosul 
înseamnă unitate, ordine şi echilibru. Unitatea şi proporţionalitatea simbolizează 
perfecțiunea, iar perfecțiunea devine astfel un model de frumuseţe pentru amândoi. 
3) Atât Brassai, cât şi Angi subliniază importanţa asocierii în găsirea valorii unei 
opere de artă. Pentru Brassai, cu cât cunoştinţele ascultătorilor/spectatorilor asupra 
obiectului sunt mai mari, cu atât devine mai mare posibilitatea de asociere a imaginilor 
şi astfel sentimentul de plăcere. Angi gândește în linii similare: obiectul unei opere de 
artă este o metaforă care implică asociere de imagini; pentru el, analiza estetică 
urmăreşte, de fapt, să dezvăluie semnificaţiile posibile dintre obiect şi gândul despre 
obiect.®? 


58 Angi, „Az erdélyi magyar filozófia esztétikatörténeti vonulata máig”. 

59 Principalele sale surse au fost Baumgarten, Home, Batteux, Sulzer, Riedel (Jánosi, „Szerdahelyi György 
esztétikája”, 11). 

60 Jánosi, „Szerdahelyi György esztétikája”, 22. 

6l Pentru categoria frumosului, stadiul direct este bucuria, etapa indirecta este nostalgia. Pentru categoria 
urâtului etapa directă este frica, iar cea indirectă este anxietatea. Angi, Zeneesztétikai előadások I, 300-301. 

62 Angi, Értéktől jelentésig, 9-10. 

4) Relaţia dintre artă şi societate este cea care preocupă în principal analizele lui 
Angi. El crede că indispensabilitatea artei constă în faptul că arta arată realitatea aşa 
cum dorește omul să o vadă, dezvăluie problemele prezentului nostru, dar sugerează 
soluţii (reale: lumea este aşa; ideale: dar ar putea fi aşa). Brassai se concentrează mai 
degrabă pe relația dintre artă şi individ, ţinând cont de munca mentală a celor care 
savurează opera de artă, de imaginea perfectă pe care şi-o creează pentru ei înşişi în 
timp ce ascultă sau văd o operă de artă. 

5) Idealul, în concepţia lui Brassai, „este cea mai perfectă stare a aceleiași realități 
imaginabile”, şi există doar la nivelul ideii [materializată în realitate, îşi pierde lumina 
cerească și încetează să mai fie un ideal]. În mod similar, în gândirea lui Angi idealul 
există doar la nivelul ideii, deoarece transformarea lui în realitate dă naștere unui nou 
ideal. 


Concluzii 


Brassai şi Angi au fost ambii pionieri în domeniul esteticii/esteticii muzicale maghiare la 
Cluj. Sâmuel Brassai a fost un gânditor independent, dar a rămas singur cu părerile sale 
despre estetica psihologică printre contemporanii săi. În cazul lui Istvân Angi, fondatorul 
şcolii de estetică muzicală din Cluj, deşi principalele sale influenţe şi idei arată legătura 
cu tradiția esteticii muzicale din capitala Ungariei, scrierile sale au avut un impact 
periferic, sistemul si metodele sale de predare sunt continuate mai ales de elevii săi 
ardeleni. 

Angi găseşte firul comun în tradiţia istoriei maghiare a esteticii din Transilvania, 
acesta fiind validitatea universală a descoperirii, aprecierii şi păstrării valorilor: „Fie că a 
fost vorba de educarea gustului sau de formarea judecăților de valoare, fie de explorarea 
mesajului conținut în opera de artă care a iniţiat aceste cercetări şi chiar dacă rolul de 
divertisment al esteticii a ieşit în prim-plan, originea ultimă a fost protecţia valorilor. Și în 
aceasta rezidă determinarea filozofică a istoriei esteticii maghiare în Transilvania." 
Observaţia sa se aplică în egală măsură aspirațiilor estetice ale lui Brassai, dar şi propriei 
sale estetici, deoarece atitudinea lor grijulie şi pasională față de valoarea artistică este cea 
care îi unește peste secole. 


63 Angi, „Az erdélyi magyar filozofia eszt&tikatârteneti vonulata máig”, 28. 

